section_heading: Redateljska verzija 1992.
paragraph_text: Warner Brothers je odlučio dopustiti "redateljsku verziju" filma prema Scottovim željama 1992. Unajmili su Michaela Aricka, restauratora filmova, koji je proveo par mjeseci u Londonu s Lesom Healeyjom, pomoćnim montažerom Blade Runnera. Dobio je i listu želja od samog Scotta. Tri bitne promjene dodane su u filmu; izbačena je Deckardova naracija i sretni kraj u kojem se Deckard i Racheal zajedno voze autom negdje u prirodi, a dodana je sekvenca sna junaka u kojoj jednorog trči kroz šumu (pošto kasnije na kraju nađe figuricu jednoroga od svojeg koelge, implicira se da je ovaj znao njegov san i da je i sam Deckard replikant). Scott je bio zadovoljniji verzijom iz 1992., koja je između ostalog igrala i u kinima Hrvatske, ali ne i potpuno zadovoljan. 2001. je konačno napravio zadnju verziju, koju je ovog puta osobno nadgledao. Film je trebao tada biti pušten na DVD-u kao "posebno izdanje", no pojavili su se sukobi oko prava na distribuciju. Warner Brothers je objavio da je u međvremenu izgladio nesuglasice te je film kao "završni rez" izdan krajem 2007. Digitalno remasteriran pod nadzorom Ridleya Scotta, izdan je na DVD, HD DVD i Blu-ray medijima, dostupni i kao posebna "Collectors Edition" izdanja s po 5 diskova u paketu.